
24 IANUARIE 


Cuvântare rostită de d. C. Banu in sala Teatrului Naţional la serbarea 
şcolară din 25 Ianuarie 1909. 


două popoare, a căror istorie două lumea antică, 
OTE două culturi înrudite: al focului sacru 
şi al morților. In Elada, unde omenirea a trăit cel 
mai fermecător vis de armonie şi de ideal, ca şi în 
Roma antică, unde şi-a înfăptuit cel mai grandios 
vis de forţă şi de expansiune, ardeă zi şi noapte 
pe altarul casnic al fiecărui cetățean focul sacru, 
simbol al unei forțe morale conştiente care veghează 
j la îndeplinirea datoriilor ce impune. Alături de acest 
cult, eră acela al morţilor: înzestrate cu o putere divină, su- 
fletele celor dispăruţi privegheau viaţa urmaşilor şi o cârmuiau . 

Adorând, subt aceste forme, acea fiinţă invizibilă ce este în 
noi, acea forţă morală şi cugetătoare ce ne însufleţește şi ne 
cârmuieşte corpul, cei vechi deacopereau printr'o minunată in- 
tuiţie cea mai uriaşă putere ce mişcă lumea. puterea suiletea- 
scă.—această putere tainică al cărei glas e atât de des glasul 
celor cari ne-au precedat, al morților cari vorbesc în noi, gra- 
iul poruncilor, căruia cată să ne supunem. 

Străvechile siînboluri au dispărut cum a dispărut tot Olym- 
pul luminos, pe care o imaginație scânteietoare îl crease şi care, 
din noianul depărtărilor în timp, ne încântă încă cu surâsul 
lui, ce pluteşte triumfător pe deasupra vremurilor moarte. Ce- 
eace nu a dispărut însă şi nu putea să dispară sunt forțele 
morale ce se ascundeau subt aceste simboluri. Focul sacru nu 
mai arde pe căminele noastre, dar arde încă, şi va arde de-u 
pururi, în sufletele noastre. Demonii şi Eroii, Larii şi Penaţii 
nu-şi mai au nicăieri altarele lor, dar, în sufletele noastre, ei 
trăiesc, şi vor trăi de-a pururi, o viaţă ce nu se poate stinge. 

Pentru orice popor conştient, cultul focului sacru e astăzi 
cultul idealurilor naţionale, iar cultul morţilor e cultul oameni- 
lor mari. Spre a îndeplini riturile sacre ale acestor culturi 
ne-am adunat aci. Şi, după cum, la anumite răstirmpuri, cei ve- 
chi puneau pe cămin ierburi uscate şi lemne pentru ca Divi- 
nitatea să se manifeste în flacără strălucitoare, tot astfel, la 
aniversări, ca cea pe care o sărbătorim, căutăm şi noi să re- 

însufleţim, prin marile amintiri ale trecutului, focul ce ne arde 
în inimi pentru ca la flacăra lui curată să fulgerăm o privire 
în zările tăinuite ale viitorulni. De aceea, deschidem cărțile 
sfinte ale religiunei ce servim, spre a cetì din ele cuvântul A- 
devărului, al Iubirei, al Preamărirei; de aceea, cântăm imnu- 
rile, în care vibrează sufletul unui popor întreg; de aceea, ne 
legăm să aducem jertfa iubirei de noi înşi-ne pe altarul nepri- 
hănit al Patriei. Uniţi în jurul acestui altar, binecuvântăm pe 
cei cari l-au slujit cu dragoste şi cu vrednicie, iertăm pe cei 
cari, din neştiinţă ori din reà voinţă, au stat departe de dânsul, şi, 
căutând în spre luminile ce ne lucesc din adâncul timpurilor 
ce au să vină, înnălţăm cea mai caldă şi cea mai sfântă rugă- 
ciune, care nu are trebuinţă de nici-un cuvânt spre a fi în- 
teleasă.... 


S'au împlinit cinci-zeci de ani dela Unire. Nu cred că putem 
privi mai cu dreptate şi mai cu înălțare de suflet această mare 
dată din viața poporului nostru decât amintindu-ne augustele 
cuvinte, pe care M. S. Regele le-a rostit ieri în mijlocul sfet- 
nicilor săi de astăzi şi de altădată : 

„Strălucita pleiadă de patrioți—grăiă M. S. Regele—pe cari 
D-zeu i-a dăruit Țării către mijlocul veacului trecut, cuprinși 
de o dorință arzătoare şi de adânca credință că numai prin 
Unire poate fi asigurat viitorui României, mau cruțat nici-o 
jertfă pentru ajungerea acestei înalte ţinte, şi, înfruntând toate 
greutățile şi primejdiile, au deşteptat şi întărit sentimentul uni- 
rei plămădite de veacuri în sufletul românesc, dând lupta din 
urmă, încununată de izbândă“. 

Şi întradevăr, dacă Unirea ar fi numai ce-şi închipuesc unii, 
dacă ne-ar fi hărăzit-o gestul unui Monarh visător şi jocul di- 
plomației Europene nu ne-am fi adunat aci s'o prăznuim; ne-am 
fi bucurat în tihnă de roadele ei, cum se bucură omul norocos 
de bunătăţile ce-i dăruieşte întâmplarea. Dacă Unirea ne-ar {i 
dat-o numa: fapta îndrăsneaţă a unuia dintre noi, a celui d'in- 
tâi Domn, care pe capul lui aşeză coroauele întrunite ale lui 
Ştefan şi Mihai, atunci ne-am fi adunat să slăvim numai me- 
moria unui om, şi— oricât de pioasă ne-ar fi amintirea aces- 
tuia—sărbătoarea noastră nu ar puteă să aibă caracterul mă- 
reț ce-l are în realitate. In realitate, noi sărbătorim afirma- 
rea energică şi triumfătoare a unui popor. „Nu recunosc nimă- 
nui -— spuneă unul din eroii Unirei, Kogălniceanu — dreptul să 
spună că Unirea e actul său individual, proprietatea sa exlu- 
sivă. Unirea e actul energic al întregei naţiuni române., Ca un 
act energic al națiunei întregi să privim deci Unirea şi, ca 
atare, să-i căutăm a desluşi rostul şi însemnătatea în existenţa 
neamului nostru. 


Unii din cugetătorii cari s'au ocupat cu începuturile şi cu 
evoluțiunea vieţei organice admit la origine un avânt vital, 

un curent de viaţă, care s'ar îi ivit la un moment dat, străbătând 
corpurile, însufleţindu-le şi trecând din generaţie în generaţie. Prin 
analogie cu acest avânt vital, se poate spune că există un avânt so- 
cial. El se adevereşte în ființa tuturor popoarelor, la unele mai in- 
tens, la altele atât de puţin intens încât viaţa socială se con- 
fundă aproape cu viaţa organică. El face ca viaţa socială să se 
realizeze şi să evolueze după anume principii, care sunt nedes- 
părțite de însă-şi noţiunea acestei vieţi. Potrivit unor asemenea 
principii, orice naţiune caută să-şi afirme individualitatea sa 
etnică, caută să ajungă la cea mai completă desvoltare a ace- 
stei individualităţi, în toate privinţele şi în toate direcţiile. O 
astfel de firească sforţare se poate uşor urmări şi de-alungul 
vieței noastre istorice. În timpul năvălirilor, acest avânt iniţial 
ne-a păstrat firea noastră deosebită, şi tot el din Voevodatele 
primitive a închegat cele două Principate române. El susțini 
pe Basarabi, pe Bogdăneşti şi pe Muşatini în luptele lor de 
neatârnare faţă de Unguri şi tot el făcu din Mircea un „Briu- 
cipe, între creștini cel mai viteaz şi cel mai ager“—cum îl nu- 
meşte cronicarul turcesc—precum din Ştefan cel Mare făcu, 
după însăşi spusa Papei, un „luptător al lui Christos“ şi, după 
spusa cronicarului polon, „dintre principii lumei, cel mai vred- 
nic a fi numit în fruntea unei coaliţiuni a Europei creștine con- 
tra Turcilor“. Acest avânt înălță spada fulgerătoare a lui Mi- 
hai- Viteazul, a acestui Arhanghel, din slava de vitejie a căruia 
veșnic se va adăpă suiletul unui neam însetat de sfânta iz- 
bândă a dreptăţei. Acest avânt ne-a păstrat graiul strămoșesc 
şi—când braţul ne-a căzut fără ca să se sfarme— tot el ne-a 
făcut să suspinăm în cântecul întraripat al doinei dorul de voi- 
nicie al unui popor, care ştie să sufere dar care nu ştie să 
despere. Acelaş curent de viaţă ridică, din mijlocul norodului, 
pe săteanul din Vladimir, pe Domnul Tudor, care nu se temeă 
să îmbrace „cămaşa morţei“ sprea dovedi „că în România este 
locul Românilor“ şi tot acest avânt, ce ne-a însufleţit şi ne-a 
mântuit, ne-a dat mişcarea dela 18, ne-a dat Unirea, ne-a dat 
România. 


Simțimântul unităţii neamului n'a dispărut niciodată din su- 
fletul Patriei noastre. Zic din sufletul Patriei, pentru că Patria nu 
are numai un corp,— pământul acesta sfânt, în care odihnesc 
străbunii şi părinţii noștri şi în care dorim să odihnim şi noi 
odată.—ea are şi un suflet alcătuit din comunitatea tradiţiilor, 
a ideilor, a sentimentelor, a credințelor şi a intereselor; un su- 
flet care ne determină toată evoluţia noastră istorică: un su- 
flet pe care l-am moştenit dela cei dinaintea noastră şi pe care 
îl trecem acelor ce vin după noi. Secole de viață dusă la o- 
laltă, subt influența Firci, în mijlocul căreia trăim, şi-a aşeză- 
mintelor ce ne-am dat; secole de lupte şi de frământări ; se- 
cole de gândire şi de simțire comună l-au format şi veacurile 
ce au să vină îl vor păstra şi-l vor desvoltă. Acest suflet, care 


www.dacoromanica.to 


z 


rii) ALBINA 


e sinteza întregului nostru trecut, ne leagă prin legături invi- 
zibile cu înaintașşii şi cu urmaşii noştri. Intre oştenii cari aw 
luptat la Rovine ori la Rahova şi noi toţi, cari tresărim la a- 
mintirile ce ne deşteaptă aceste nume; între noi şi generaţiile 
ce ne vor urmă, există, în vei indestructibile. aceste misteri- 
oase legături, care ne fac astăzi să fim străbătuţi de acelaş flor 
la gândul idealurilor îndeplinite şi a celor ce avem încă de în- 
deplinit. Negreşit, după cum în sufletul individual este lumină 
şi este umbră, tot astfel şi în sufletul colectiv, în sufletul Pa- 
triei. Lumina acestui suflet o reprezintă acei oameni aleşi, la 
cari aspiraţiile fireşti dar nelămurite ale mulţimei se lămuresc 
în focul gândirei personale. In această lumină a stat în totdea- 
una ideia unităţii neamului nostru. 

Dela Mitropolitul Simion Ştefan, care. acum aproape trei se- 
cole, se sileă să isvodească „aşă cum să înțeleagă toţi Româ- 
nii“ şi până la Miron Costin, pe care il biruiă gândul să scoată 
„lumei la vedere felul neamului“ şi să arate „din ce isvor şi 
seminţie sunt locuitorii Moldovei şi Ţării Munteneşti, și Rumâ- 
nilor din ţările ungurești, că tot un neam şi odată descălecaţi 
sânt“; dela Stolnicul Cantacuzino, care, îmbrăţişând cu privi- 
rile sale și pe Românii din peninsula balcanică, îi arată „oameni 
nu mai osebiţi nici în chip, nici în obiceiuri decât Românii a- 
ceştia şi limba românească ca a acestora“ şi până la scriitorii ar- 
deleni, cari cheamă pe Românii de pretutindeni la conştiinţa 
originei noastre romane şi a stăruinţei noastre în Dacia,—taţi 
fruntaşii neamului gândesc, în această privinţă, la un fel şi, 
fără a ne-o spune, nădăjduesc la un fel. 

O conştiinţă se formase şi sub radiarea acestei conştiinţi a 
deschis ochii la înţelegerea lumei generaţia cea mare, care văzi 
lumina zilei în primele decenii ale secolului trecut, și peste care 
Lazăr, care «nu avù alt sceptru decât toiagul de pelerin» domni 
prin puterea de viaţă morală şi viaţă românească ce trăiă într'insul. 
Această generaţie, martură a faptei Domnului Tudor ori răsă- 
rită în amintirea încă proaspătă a acestei fapte, îşi simțià inima 
aprinsă de doruri şi de avânturi măreţe, pe cari cultul trecu- 
tului le întreținea şi le sporea. Această generaţie auzi cântarea 
patriotică a lui lancu Văcărescu şi, împreună cu dânsul, grăi 
Milcovului. 


De unde-ţi vine numele pârâu fără putere, 

Ce despărţirea Neamului tu îndrăzneşti a cere 2... 
Despreţuire fraţii dau puteri-ţi ne'nsemnate į 
Căci, despărţit ori depărtat, fratele e tot frate! 


Acestei generaţii, trează la «glasul Patriei», care prin gura 
lui Câriova îi striga : 


La arme daţi năvală 

Şi la rând ieşiţi cu fală, 

Corbul iată s'a"nălţat, 
El sub aripa-i vă cheamă şi vesteşte ca să ştiţi 
Că acuma înnainte Nafie să vă numiţi, — 

acestei generaţii ii eră menit să între; ndă aceea uriașă acti- 
une, care a făcut posibilă România « astăzi şi care culmi- 
nează în cele două date mari ale reg:  -ărei noastre: în 48 și 
în 59. 


Generaţia cea mare nu este însă un rod al Intâmplărei. Ea 
este eflorescenţa bogată şi minunată a unui întreg trecut de 
aspiraţiuni înnalte şi de lupte pentru realizarea lor. Splendoa- 
rea florilor ne răpeşte privirile şi, în stăpânirea admiraţiei, ui- 
tăm tulpina care le poartă şi care, de vreme îndelungată, îşi 
trage din adâncimi forţa de viaţă ce o susţine şi o înfloreşte. 
Un Bălcescu, un Kogălniceanu, un Brătianu, un Rosetti. un A- 
nastase Panu, un Costache Negri şi atâţi alţii încă, încoronează 
sforţările pentru o viaţă naţională vrednică ale generaţiilor cari 
i-au precedat şi cărora nu lea fost sortită fericirea isbândei. 
Meritul lor cel mare rămâne deci acela de a fi înnălţat cu pri- 
cepere, cu incredere şi cu bărbăţie monumentul, a cărui piatră 
fusese adunată şi cioplită de osârdia mai multor generaţiuni. 
Cum au putut ei să conceapă şi să execute acest îndrăzneţ 
plan de arhitectură politică și socială, ne-o spune, într'o formă 
iapidară, unul dintriinşii, Ion Brătianu: „Studiul istoriei, zice 
dânsul, le dete credinţa în viitorul României şi credinţa le 
dete curagiul“. 


Da! iată ceeace a creat România: credința. Pentru cei cari 
au creat-o, patriotismul eră mai mult de cât o înnaltă obliga- 
țiune morală, eră o religiune, căreia dânşii se închinau cu 0 
evlavie, ce une-ori mergeă până la fanatism. 

lu fervoarea exortaţiunilor lor e un parfum mistic ce mai 
întâi ne surprinde şi mai apoi ne pătrunde şi ne stăpâneşte. 
Toată acţiunea lor pare inspirată de o Putere ce stă mai pre- 
sus de prudențele şi de şovăirile omenești. Ca şi întemeietorii 
de religiuni, ei au dragostea, care nu se trufeşte; abnegaţiunea, 
care nu se desminte; entusiasmul, care nu se clatină; idealul, 
care nu se întunecă nici odală. In viaţa lor particulară, în le- 
găturile dintre dinşii, e o comunitate, o „frăţie“, care ne în- 
toarce gîndul în spre comunitatea primilor creştini. Când exi- 
jul îi depărtează, ei rămân totuşi apropiaţi prin această „fră- 
ție“ a sufletelor, care nu cunoaşte limite în spaţiu şi care îi 
face să tresară de aceiaşi fiori în adorarea aceluiaş Dumnezeu. 
O asemenea credinţă e în totdeauna o putere străbătătoare de 
inimi; când ea însă răspunde şi unei trebuinţi a timpului şi a 
neamului, când ea este expresiunea unei idai devenite senti- 
ment în sufletul unui popor,-—0! atunci ea se preface intro 
forţă invincibilă, care răstoarnă şi care târăşte, care distruge 
şi care crează. O astfel de forţă eră credinţa acestor apostoli, 
iar ideea, pe care ei o întrupau, eră ideea naţională. 

In ce împrejurări s'a ivit această idee mântuitoare, să lăsăm 
pe unul din puţinii rămași în vieaţă dintre cei cari au luat 
parle la fapta.ce sărbătorim, pe fostul secretar al Divanului 
Ad-hoc al Moldovei, dl D. Sturdza, să neo spună: „Poporul 
român zăcea îngenuchiat, strivit, umilit de mai bine de un secnl.. 
Traiu omenesc nu există pe atunci pe pământul românesc. Mici: 
şi mari treceau cu capetele plecate, înjuzate la serviciul împi- 
lătorilor din lăuntru şi din afară, așteptând fiecare schimbarea 
stăpânului, totdeauna nemilostiv pentru ziua de astăzi şi neîn- 
ţelegător al zilei de mâine. Aiunsese chiar numele de Român 
nume de ocară. Sperantă de indreptare aproape nu eră, şi cei 
ce o nutriau era consideraţi ca nişte iluminaţi, răpiți din rea- 
litatea vieţii“ 

Iluminaţi, răpiți din realitatea vieţii! Dar oare istoria ome- 
nirii ce altceva este, în cea mai mare parte a ei, decât opera 
unor asemenea iluminati, cari „renunță. la orice legătură exclu- 
zivă şi locală, spre a palpită şi respiră cu inima şi cu plămânii 
naţiunilor?“ Ei sunt principiul de vieaţă şi, când apar, sânub 
umanităţii tresaltă precum tresaltă sânul matern la cea dintâi 
mișcare a vieţii ce se anunţă. 

luminat a fost un Horia, care ispăşei pe roată păcatul de a 
fi încercat să siarme lanţurile iobăgiei; iluminat a fost un Tudor 
care îndrăsneă să creadă că „patria se chiamă norodul iar nu 
tagma jăluitorilor“; iluminaţi au fost novatorii din Moldova, cari, 
la începutul secolului trecut, aspirau să alcătuiască „un Stat ce- 
să înceapă a fieurarisi printre altele“; iluminată a fost şi gene- 
raţia dela 48 şi 59, care prin gura unuia din ai săi, a lui Ion 
Brătianu, strigă în 1851: „Voim ca Românul să se restabilea- 
scă în înşişi ochii săi ca om, şi să se întroneze întru toate drep- 
turile sale ca să. poată trăl după legile naturii sale, desvoltân- 
du-se, perfecţionându-se şi împlinindu-și misia sa în societate 
cu toată gloria şi virtutea de care este capabil. Vroim ca să 
aibă o patrie independentă şi liberă; o patrie eu zece milioane. 
de Români, cari să aibă toţi aceleaşi drepturi şi aceleaşi dato- 
rii.... Cât pentru mijloace, nu vroim altele deci acelea, ce nea 
dat Dumnezeu ca să ne putem mântui ori de câte ori vom vroi 
cu deplinătate, şi care sunt: mintea, inima şi braţele noastre“. 
Ceea ce vroiau aceşti iluminaţi erà punerea în lucrare a tuturor 
facultăţilor, a tuturor energiilor şi coordonarea lor pentru rea- 
lizarea unui mare scop naţional. Ceea ce ei vroiau, eră să nu 
fim aci, la Dunărea-de jos, numai un element ireductibil dar 
și un element de progres, vrednic de a intră în marele curent, 
al civilizației europene. Ei vroiau deci pentru poporul român o 
vieaţă întreagă și liberă, nu o vieală ciuntită şi înăbușită în 
pornirile ei firești. Acesta eră scopul; toate celelalte nu erau: 
decât mijloace. 


Și din -aceste mijloace, cel dintâi pe care suferinţile trecutu- 
lui și trebuinţile vădite ale prezentului îl reclamau eră unirea. 

celor două Principate. „Noi vrem Unirea Principatelor — ziceă 
“Constantin Hurmuzachi, în sânul Divanului Ad-hoc al Moldovei— 
pentrucă ea este un mijloc de întărire naţională, politică, mo- 
rală şi materială. ... . Noi dorim Unirea, pentrucă Unirea dă tăria; 
tăria dă siguranţa, siguranţa dă încredere, încrederea dă suflet 
şi sbor civilizației ... Dorim Unirea, pentru că nu mai vrem să 
fim mărul discordiei între puteri rivale“. Si Unirea am avut-o, 
Am avut-o. nu pentru că împrejurările din afară ne-au dat-o 
dar pentru că acele împrejurări ne-au găsit pregătiţi. 

Am avut sprijinul Franţei sau, mai bine zis, sprijinul personal al 
lui Napoleon HI. Să ni-l fi dat el numai din pornirile lui idealiste, 
-care îl făceau să se declare de apărător firesc al principiulni 
naționalităților? Un om, care a ştiut ce este politica, principele 
de Bismark, a spus că în politică nimeni nu face ceva pen- 
tru altul, dacă nu e şi interesul său la mijloc. Şi interesul lui 
Napoleon eră să vadă ridicându-se între Carpaţi şi Dunăre un 
Stat care să steă în calea tendinţelor de expansiune a două 
mari Puteri: ale Rusiei şi ale Austriei. Politica orientală a 
guvernului francez îşi găsi—precum erà şi natural la un po- 
por, care el însuşi aspiră la uuitatea naţională—un sprijinitor 
călduros și fără nici-o rezervă în guvernul Sardinei. In Septem- 
vrie 1856, Cavour, marele Cavour, al cărui nume domină opera 
de unitate a Italiei, scriă: „Dacă sprijinim principiul Unirei, 
este că credem în sinceritate că el e în dorinţele și în aştep- 
tările imensei majorităţi a popuiaţiunii“. La 6 Martie, acelaş an, 
Cavour scriă către Marchizul Emmanuelle d'Azeglio : „Unirea 
Principatelor e indicată de interesul bine înţeles al acestor ţări; 
dacă ele nu vor fi unite, dacă nu se constitue o putere tare şi 
compactă, ele vor rămâneă cufundate, ca şi în trecut, în corup- 
ţiune şi dezordine. Toţi Muntenii şi Moldovenii, cari au venit 
să mă găsească, cer Unirea“... iar la 7 Martie el cereă ca Ro- 
mânii din străinătate să fie consultaţi asupra organizării Prin- 
cipatelor. 


Sprijinul unora din Puteri nu ne-a lipsit; nu trebue însă să 
uităm că dacă el ne-a fost acordat; e că la 48 națiunea îşi afir- 
mase cu energie dorinţa și puterea de a trăi; e că după 48 
cei mai aleș fii ai săi și-au luat asupră-le acel apostolat de 
trezire a opiniei publice şi a cârmuirilor occidentale faţă de 
un popor nedreptăţit şi obidit. Citească-se corespondenţa din 
exil şi vază-se acolo cu câtă ardoare, cu câtă pricepere, cu câtă 
stăruinţă apărau marii patrioţi cauza română solicitând guver- 
nele, personalităţile distinse, presa, opinia publică întreagă să 
ia în băgare de seamă drepturile naturale și drepturile istorice 
ale neamului, din care făceau parte. Să citim, în această pri- 
vinţă, numai câteva rânduri, dintr'un apel, nepublicat încă, pe 
care exilații din Paris îl adresau, în 1855, „către naţionalii din 
Pucureşti“ : 

„Peșiicoanaceadoară sufletul nostru ziceau dânşi iesteo Româ- 

niə aşă cum a făcut-o Dumnezeu, însă cultul acesta sublim nu ne-a 
făcut să uităm vieaţa şi trebuințele de toate zilele. Este de mult 
de când ştim că fiecare zi îşi are lucrarea sa proprie; preocu- 
parea dar şi lucrarea noastră din toate zilele a fost chestia 
particulară a Principatelor ... Ne silirăm a arătă importanţa. 
Principatelor, demonstrând că ele prezintă în realitate o nație 
de căpetenie, care interesează Europa întreagă. Indată ce s'a 
ivit chestia Orientului şi o scântee de speranţă a lucit că poate 
vom putea servi cauza Principatelor prin guvernele actuale, 
unul din noi fu însărcinat ca să se pună în relaţie cu minis- 
tral trebilor din afară al Franciei şi să-l asigure de dispoziţiile 
Românilor .. Sau dat memorii şi necontenit aci, la Londra şi 
la Constantinopol, trimițând în fiecare din aceste din urmă şi 
câte unul—doi dintre noi... Mai toţi neam dus în Turcia ni- 
tând trecutul şi dovedind-o prin fapte, căci mai toţi se duseră 
la Omer chiar şi propuseră concursul lor, fără a cere nimie 
mai mult decât arme ca să ne batem contra Ruşilor“. Şi adre- 
sându-se către naţionalii din Bucureşti, cei din Paris ie ziceau: 
„Mâine-poimâine, ocaziele vor veni una după alta. Pregătiţi-vă 
dar, ca să nu ne mai scape din mână iarăş firul vieții. Să ne 
pătrundem odată, că până co nu ne vom manifestà în orice 
chip şi cu orice preţ, nimeni nu va crede că suntem. Îndată 
co vom fi pătrunşi toţi de acest adevăr atât de elementar. oca- 
ziile le vom găsi, şi vom vedeă încă că sunt mii de mijloace de 
a. ne manifestà, chiar când nu avem fericirea de a începe deo- 
dată printr'o bătălie .... Incă odată dar, fraţilor, voinţă, cre- 
dintă, unire și o lucrare necontenită, şi fiţi încredinţaţi că vom 
aveă ocazii a şterge înh'o singură zi toate durerile şi toată 
ruşinea. în care zăcem astăzi“ 

(Va urmă). 

n PIB EEE 


Om iscusit. 


Unul se prinde pe orice că el, legat la ochi find, cunoaşte 
după gust, toate felurile de vin, din orice localitate ar fi ele. 
Bună oară, cunoaşte care-i de Odobeşti, care-i de Dealu Mare, 
caro-i de Nicoreşti, de Drăgăşani şi aşă mai departe. 

Prinsoarea să făcit. Fu legat; la ochi şi i se puse înainte pe 
o masă în câte un pahar, toate felurile de vin, ce aveă un.ne- 
guţător vestit în pivniţa sa. 

Ce-i tună însă unuia prin cap, că printre felurile de vin puse 
şi un pahar cu apă. 

Iscusitul nostru îşi dădu părerea, gustând, despre toate fe- 
lurile de vin şi în adevăr că le ghiceă pe toate. Când însă a- 
junse ia paharul cu apă, gustă o dată, gustă de două ori; îşi 
suge buzele şi apoi zise: : 

— „Pe acesta nici că-l cunosc! In viața mea n'am mai băut 
astfel de vin“. Şa perdut rămăşagul. 

("Sfatul Poporului, Huşi). 


a ENR r mammi 

LEGILE ŢĂREI, 
„Despre desfacerea căsătoriei. 


| 


mul, -când se căsătoreşte, -are gânduri 

bune ; în mintea lui își face planuri cum 
"să trăiască . fericit, până .la sfarșitul 
vieţii, cu nevasta şi copiii ce-i va că- 
-pătă. Se întâmplă, însă, ca unele cas- 
nicii să nu iasă bine, şi:să fie nevoie 
să a se desface. Dacă legea mar îngadui 
asemenea lucru, de multe ori sar prileji multe neno- 
rociri.-Ce vieaţă :ar. puteă duce un bărbat cu nevasta 
care nu i-ar fi credincioasă ? Ori, cum ar puteă trăi o 
femee cu un bărbat care a săvârșit o crimă și-i trimes 
la ociă; sau cu;unbătăuș care ar svântă-o în bătăi? | 
„De aceea legile noastre îngăduie ca asemenea căs- 
nicii nenorocite să se desfacă prin despărţenie sau divorţ, 
cum. se zice niai:pe subțire, 

Dela o vreme divorţurile s'au înmulţit peste măsură 
în ţara noastră, mai cu seamă între săteni. Daca un băr- 
bat vine acasă obosit, ca vai de el, și „ăseşte pe ne- 
vastă-sa în faţa oglinzei, iar vatra rece și sub oala cu 
mâncare cărbunii stinși, și dacă-i zice nevestei două, trei 
cuvinte mai aspre, ea începe a oftă și a plânge, dă 
fuga la părinți -și se tânguie că nu ‘mai poate trăi cu 
bărbatu-său, și îndată nimereşte ușa Tribunalului. 

Pentru toate nimicurile nu se poate despărți. cinevă ; 
trebuesc pricini temeinice ca să se desfacă o casătorie. 
In lege se arată anume care sunt aceste pricini. 


Mai întâi bărbatul sau femeea poate cere despărţenie 
pentru cauză de adulter. 
„Adulter sau precurvie este atunci când unul din soți 
îl înșală pe celalt și are legături neingăduite cu un străin, 
adică cu orice altă persoană afară de soț. Ca sa fie 

adulter, trebue ca soțul vinovat să trăiască cu altcinevă 
ca bărbatul cu femeea; dacă ar fi numai dragoste între 
ci, nu ar însemnă că s'a săvârșit adulterul. 

Soţul care are dovezi ca părechea lui este vinovată 
de adulter, are dreptul sa ceară despărţenie, și în acelaș. 
timp poate sa deie în judecată corecțională pe cei vino- 
vaţi, adică pe soțul cu pricina și pe cel cu care a pă- 
cătuit, și care se numeşte complice, adică tovarăș de 
greșală. 

Legea penală pedepsește cu închisoare pe cei vino- 
vaţi de adulter, dar mai este încă și altă pedeapsă: cei 
osândiți pentru adulter nu se pot câsători impreună 
nici odată. 


Altă pricină pentru care soţii pot cere desfacerea 
căsătoriei sunt cruzimile şi „insultele grave“ ce-și va fi 
făcut unul altuia. 

Batăile, batjocurile faţă cu lumea, purtarea necuviin- 
cioasă a unui soț față cu celalt, sunt cauze de despar- 
tenie. 

Toată lumea știe ce insemnează bătae, și ar fi destul 
o palmă, ori un pumn ca să ai o cauza de despărțenie. 
Mai greu este să spui când o insultă este aşă de „grava“, 
încât să poţi căpătă o despărțenie. Asta atârnă și dela 
om. Se înțelege că dacă un soț ar vreă să se despär- 
țească, pentru.că a lost insultat, de pildă pentru că 
ia zis părechea lui: „du-te la dracu“, judecătorii vor 
cercetă ce fel de oameni sunt aceștia, și dacă vor vedea 
că între dânșii asemenea vorbe sunt ca și „bună-dimi- 
neața“ între alţi oameni, nu-i va despărți. 

Din pacate, în satele noastre, apucăturile unor oameni 
sunt foarte uricioase; de cum deschid ochii și până ce 
se culcă, ei suduie și ocărăsc de ţi-i rușine să-i auzi. 
Asemenea oameni nici nu știu ce-i ruşinea, și nu mai 
bagă în seamă că-i aud femeile, fetele, copiii, bătrânii, 
cătră care mar trebui rostite nici odată cuvinte de ru- 
șine; ei suduie mereu tot ce li iese înainte. Se înțelege 
că pentru asemenea lighioi nu poate să fie insultă orice 
vorbă groasă li-ai spune. Intre oamenii cu creştere bună, 
nu-i nevoie de bătăi cu ciomagul ori de vorbe groso- 
lane, pentru a fi o cauză de despărțenie. Se cauta și dupa 

cum este deprins omul în casa părinților, şi între oa- 
menii cu care trăeşte. 


Despărţenia se mai poate cere când unul din soți va 
fi osândit la munca silnică sau la recluziune. In aseme- 
nea caz, pentru a face dovada, este destul să aduci la 
judecată hotărirea Curţei cu juraţi care a dat pedeapsa. 


In fine, despărţenia se poate pronunță în contra so- 
tului care a vrășmășit viaţa celuilalt soț, sau știind că 
alții o vrășmășesc, nu i-a fâcut arătare îndată. 


Despărţenia cerută pentru vre una din aceste pricini, 
se numește, în lege: despărfenie pentru cauză deter- 
minată. 

Nu-i nevoie să arătăm toate formele care trebuesc 
făcute înaintea Tribunalului în procesele de divorț. Lu- 
crurile acestea le știu avocaţii destul de bine, și cine 
ar vrea să se despărțească, va nimeri îndată un sfătuitor. 

Un lucru, însă, trebue să-l știe toată lumea, că adică 
după o lege nouă, care s'a făcut în anul 1906, despăr- 
tenia s'a mai îngreuiat, și cine are gânduri dè acestea, 
trebue mai întâi să chibzuiască bine înainte de a se 
hotărî la o așă faptă mare. Spunem aceasta pentru că 
mulţi soți nu se preă supără când li se face proces de 
divorţ, și-i auzi înaintea judecăţei spunând că «dacă nu 
vreă să trăiască cu mine, nici eu nu vreau să mai trăiesc 
cu el.» Mulţi spun așă, pentru că nu ştiu ce cuprinde 
legea cea nouă, după care o treime din averea soţului 
declarat vinovat prin hotărirea de despărțenie pentru 
cauză determinată, se cuvine copiilor ieșiți din aceasta 
căsătorie, treime de avere pe care părintele nu o poate 
înstrăină niciodată. 

Asta însemnează că nimeni nu trebue să fie aşă grab- 
nic la despărţenie, mai cu seamă acela care se ştie cât 
de puţin vinovat. 


Afară de despărțenie pentru cauză determinată, des- 
pre care am vorbit până aici, soţii se mai pot despărți 
și de bună voie, sau cum se zice în lege: prin consim- 
fimânt mutual. 

Pentru cauza determinată, despărţenia se poate cere 
ori cand și ori ce vârsta ar aveă soții; pe când des- 
părțenia de bună voie nu se primește ori și când. Le- 
gea și judecătorii nu văd cu ochi buni despărțeniile; 
de aceea se pun atâtea termene, anume ca să se tră- 
găneze procesele de divorț, şi în despărțenie pentru 
cauză determinată, judecătorii când vad că un soț vrea 
să se despartă pentru o pricină care nu-i tocmai temei- 
nică, au dreptul să amâe judecata pe un an de zile: 
poate ca în acest timp soții vor ajunge la înțelegere. 
Se zice atunci că sa dat părţilor un an de incercare. 

Despaărțenia de bună voie se face mai greu. 

Nu se pot despărți de bună voie doi soți, dacă bär- 
batul are mai puţin de 25 ani și femeea mai puţin de 
21, Și dacă nu au trecut doi ani dela săvârşirea casă- 
toriei. Nu se mai primește această desparţenie dupa 20 
ani de casatorie, nici dupa ce femeea a implinit vârsta 
de 45 ani. Pe lânga acestea, soţii care vor să se des- 
părțească de buna voie, trebue să aibă consimţimântul 
părinţilor sau al bunilor, dacă nu trăiesc părinţii. 

Soții aceștia sunt datori să faca mai întâi inventar 
și preţeluire a întregei lor averi mișcătoare și nemișcă 
toare și să facă intre ei rocmeală înscrisă ca să regu- 
leze cui urmează a fi incredinţați copiii ce vor fi avut 
din casatoria lor, şi ce sumă va fi dator bărbatul a da 
femeei sale, in timpul cât va ţinea judecata, daca ea nu 
va aveă îndestule venituri spre a întâmpină trebuinţele ei. 

In mai puțin de un an nu se poate căpată hotărirea 
de despărțenie prin bună ințelegere, și formalităţile sunt 
destul de greu de indeplinit. 

În caz de desparțenie prin consimțimânt mutual, ju- 
mătate din averea bărbatului și jumatate din averea fe- 
meii, rămâne de drept a copiilor născuţi din casatorie, 
pe care părinţii nu o pot vinde nici odată, dar se folo- 
sesc defvenitul ei până ce ajung copiii în vârsta legiuită. 


Soții care se despart, fie pentru cauză determinată, 
fie prin buna înțelegere, nu se mai pot căsători împre- 
ună nici odata, iar femeea despărțită nu se poate căsă- 
tori de al doilea, mai înainte de a fi trecut zece lun 
dela despărţenie. 

Dacă sunt copii din căsătorie, ei se încredințează so- 
tului care a dobândit despărţenia. Asta se face pentru 
că se presupune că celalt soț trebue să fi avut purtări 
rele ca să admită judecatorii cererea de despărțenie, și 
cine are el singur purtări rele, nu poate să crească 
niște copii, căci vor deprinde și ei purtări rele. 

Cu toate acestea judecatorii pot, după împrejurari. 
să deie copiii în îngrijirea chiar a soțului în contra că- 
rula s'a pronunțat despărţenia. Bunăoară, dacă este un 
copil de țâța sau un copil prea mic, care are nevoie de 
îngrijirea mamei, i se lasa ei. 

Se mai poate întâmplă ca copiii sa fie incredinţaţi, 
de cătră judecata, unei persoane străine ca să-i îngrijească. 

Ori cui s'ar încredinţă copiii, tatăl şi mama au fiecare 
dreptul să privigheze asupra lor, şi indatorirea de ai 
întreține și de a le da creștere, fiecare după puterile lor. 

Mare jale rămâne în casa în care se despart gospo- 
dari, mai cu seamă când sunt și copii, și vai de copiii 
aceia a cărora părinți se căsătoresc a doua oara, și 
capăta ori tată vitreg ori mamă vitregă. 

. Cine are suflet şi se gândeşte bine, rabdă multe de 
toate și nu sprijinește ușile tribunalelor cu. judecățile 
pentru despărțenie. 


La Curtea cu jurati: E vorba de un asasinat. Prezidentul im- 
trebă pe un martor: 

— Ai auzit cevă? 

— Am auzit bine. Eram în pat întw”o odae de alături. Mai îu- 
tâiu a strigat la ea, pe urmă a ameniţat:o că o omoară ca pe o 
căţea, pe urmă a început să strige: „Ajutor!“ Pe urmă am au- 
zit că se plăngeă că e rănit; pe urmă nimic; trebuie să fi murit. 

— Şi pe urmă? 

— Pe urmă m'am întors pe partea cea-l'altă. 


t 


Fo 


Artur Gorovei. 


TIGRUL 


eaaa 


LEARD 

i ai toți am văzut vre-un tigru într'o menajerie 
D cevă. De bună seamă că toţi cei cari au trecut 
+3 prin şcoală sau măcar au filuit vre-o carte de 
cetire l-au văzut tăcut, 

Dar nu va strică să dăm cevă amănunte, după Maurice 
Maindron, care a fost în India şi a văzut aceste fiare la 
faţa locului, în împărăţia lor. 

E frumos, chiar în cuşea dela menajerie, cu blana lui roge- 
portocalie, tărcată şi vărgată cu pete închise, cu capul său 
mare, cu favorite albe, cu botul de coloare deschisă, împo- 
dobit cu mustăţi ca la pisică, dar mari, şi la fiarele bătrâne 
ajungând până la o palmă de lungime. 

Tigrul e cea mai mare din neamul inâţelor sau pisicelor. 

E mai lung decât leul, dar mai scurt în labe. E mai sprin- 
ten şi mai îndrăzneţ decât leul, măcar că i s'a zis acestuia 
Regele fiarelor. Tigrul trăeşte nu numai în părţile calde 
ale Indiei, Indochinei, Javei şi Sumatrei, dar şi pe coastele 
Hiwmalaei, ba chiar în China şi Siberia (până Ja fluviul A- 
mur şi până la Caucaz). 

E fiara cea mai primejdioasă şi mai stricătoare. 

Tigrul e trândav, îi place să steă tolănit în codru şi nu- 
mai pofta de mâncare şi setea îl scot, la apropierea nopţii 
Vânează mai ales porci selbateci, atât de numeroşi în ţerile 
pe unde hălădueşte tigrul, darv şi cerbi. De obiceiu tigrul 
nu se leagă de vitele domestice sau de om; ba chiar de om 
se ierește şi, dacă poate, se retrage la adăpostul desişurilor. 

Dacă îl răneşti, fie ori cât de greu, adesea tot îi mai remâne 
destulă putere spre a sfăşiă, într'o încordare din urmă, pe 
vânător, dacă n'a avut grije să se urce, din vreme, într'un 
copac înnalt. 

Odată, doi ofiţeri englezi, însoţiţi de câţivă Indieni, vânau 
tigri. Unul din ofiţeri a tras întrun tigru şi l-a rănit puţin. 
Indienii, văzând năvala tigrului, au fugit. Unul din Englezi a 

avut vreme să se urce într'un copac, celălalt, însă, a remas în 
ghiarele fiarei, care timp de un ceas s'a jucat cu el, cå pi- 
sica cu șoarecele. Nenorocitul cereă ajutor, dar în zadar. 
Cum a înnoptat, a venit tigroaica urmată de pui. Tigrul a 
luat pe ofiţer în gură şi l-a dus în desiș. Bietul strigă mereu. 
Ofiţerul din copac ar fi tras, dar scăpase carabina, când se 
cățără în copac. 


Lumea pe dos. 


Am zis că tigrul nu sare la om, dar, odată ce s'a îndul- 
cit la carnea noastră, nu mai vreă alta şi ajunge mâncător 
de oameni, vorba Indienilor. Intre altele o fi nu numai bună- 
tatea cărnei de om, cât faptul că vânatul acesta e cel mai 
lesne de făcut, odată ce nu se mai sfieşte de el. 

In India, tigrii omoară sau rănesc de moarte până la nouă 
sute de ingi pe an. In Cochinchina, Tonkin, Annam, şi mai 

mulţi. In ţerile din urmă, în Java și Sumatra, se află cei 
mai mulţi tigri mâncători de oameni. 
Chassriaux — Estève, unul din vânătorii cei mai vestiți, 
povesteşte cum în 1876 un tigru de aceştia a întrat într'un 
şopron, unde dormeau alături, pe jos, cinci-zeci de oameni, sa- 
lahori iavanezi.' Tigrul treci peste toţi şi luă pe cel mai 
din fund şi, întorcându-se, eşi pe unde intrase. Malezii au 


Un tigru a sărit în spatele bivolului. 


început a strigă ; tigrul a lăsat prada, dar în stare de leş. 
In 1884, pe insula Carimata, lângă Sumatra, nişte Chinezi 
aveau un fierăstrău mecanic, dar l-au părăsit, căci în fiecare 
noapte, tigrii treceau în not prin mare şi mâncau câte 
doi-trei Chinezi. Insulele dela gura Gangelui sânt ve- 
stite în această privinţă. Chiar şi pe sentinelele indiene, ti- 

grii le vânează, noaptea. Câţi nenorociți wau dus tigrii în 
covrurile lor şi i-au mâncat bucată cu bucată, de vii! 

Cine a văzut tigri numai în menajerie nu-şi poate închipui 
mutra fioroasă ce are această fiară, când o poţi privi, dela 
adăpost, slobodă. 

A merge la vânat tigri, ca la lupi sau urşi, adică pe jos- 
având puşcă şi glonţi, şi a trage fără să fii la adăpost, în, 
seamnă a te rade cu un briciu otrăvit. ziceă un şef de sat 
către Englezii, cari făcuseră ast-fel de ispravă şi scăpaseră 
teferi, numai pentru*că tigroaica nu şi-a pus mintea cu 
dânşii, măcar că n'au fost nemerit-o. 


In câteva sărituri fiara se făcii nevăzută. 


Raiahii sau alţi bogătaşi, — Indieni, Malezi;sau Europeni — 
fac de obiceiu vânătoare de tigri, mergând cu elefanţi şi 
pregătindu-se cu cele trebuitoare. Chiar şi'doamne iau parte 
Ja aceste vânători. Mai în primejdie sânt hăitaşii, cari, prost 

armaţi, au însărcinarea de a stârni tigrii din vizuini şi a-i 
îndreptă spre vânători. Dar dese ori s'a întâmplat şi alt-fel 
căci tigrul furios, poate sări pe spatele elefanților şi sfăşie 
pe cei adăpostiţi acolo. 

Tigrul e foarte viclean şi e preă anevoie de deosebit 
între erburile cenușii, verzi şi roşcate, iar în desişul de tufe, 
şi mai anevoie. Une ori, vânătorul, nebăgător de seamă, 
poate călcă peste un tigru lipit la pământ în erburi şi ade- 
sea chiar scapă nesfăşiat. 


Elefanti, tigri, bivoli, etc, fugeau dinnaintea focului, 


Vânătorile de tigri se tac ziua, când lumina Soarelui îi 
orbeşte şi când nu pot deosebi pe elefanţi şi-i socot ca nişte 
ridicături cenuşii de pământ, de se apropie de ei până să-i 
atingă. 

Nu e cum s'ar crede, cu vitejia elefantului. Adică nue 

bine să te încrezi în vitejia bărbaţilor bătrâni. Femeile de 
elefant sânt mult mai pline de îndrăzneală. 

Cu dibăcie şi curaj, Indienii pot prinde tigri în mreje de 
funii și deci vii, spre a-i, vinde la menajerii în Europa 
sau chiar în Inâiă, la raiăhi, căror le place să ţie tot felul 
de animale vii. 

li prind şi în fel de fel de curse, de pildă în cuşte de. 
bambus, în care o capră vie e momeală în această cursă 
uriașe. Tigrul păţeşte ca şoarecele cu slănina: când trage 
de capră, capcana se închide. 

Pe un tigru mare, frumos, de Bengal, se plăteşte la Ham- 
burg 4.000 -— 5.000 de lei. O blană de tigru, mare şi frumoasă, 
se vinde la Paris cu 1:500 de lei. E greu de tot de avut o- 
blană întreagă, în bună stare, cu toate ghiarele, cu mustă- 
tile, cu'tigva. Pricina e că Indienii cea di'ntâiu grije ce au 
e să spargă capul tigrului şi să-i ia ghiarele și mustăţile 
spre a le închină idolilor lor sau spre a le purtă ca apă- 
rătoare de primejdii. 5 

i | Dr. Lux. 
1 i 
Sfaturi pentru gospodine. 


sbs 


Supă „Şcoala de menaj“ pentru 6 persoane. 


300 grame cartofi. — — — costul 0,05 
300 >» praz (2 fire) — — > 0,03 
60 >» unt proaspăt — — “> 0,20 
1 ou =i a 0,10 
1/, litru lapte — — > 010 
30 grame sare — — » 001 
Un vârf de cuțit de făină — — » — 
f Total. . 0,40 


Se ia cartofii, se curăță și se taie felii. Curăţim de asemenea 
prazul și-l tăiem mărunt. Le punem să: fiarbă toate la un foc 
-viu, până ce cartofii şi prazul se vor preface în terciu (piur6). 
De voim, strecurăm. Luăm apoi untul şi-l punem într'o tigaie 
cu făină, și lăsăm până se rumeneşte puţin. Stingem: cu zeama 
dela zarzavat; mestecăm bine şi turnăm în toată supa. Mai lă- 
săm să fiarbă “/, de oră. Dregem cu ou şi lapte. Mestecăm bine 
încă 10 minute și servim la masă cu sau fără bucăţi mici de 
pâne prăjită. 

Comunicat de d-na £E/ena M. Demetrescu, 
e directoarea gcoulei de menaj externă. 


== 

In fața Plevniţei. 


Eea 


liupă un deal şi o vale, Griviţa No. 2 zisă „Plev- 
nița“ își arătă chipul ca un cuptor de'iad cu o 
sută şi mai bine de guri, cari de câte ori se 
luminau se sguduiă pământul de credeai că se 
risipește şi numai ce vedeai câte o căciulă cu 
cap cu tot sburând ori câte un trup despărţit 
în două, ori câte un flăcău ducând mâna la i- 
nimă ori la frunte prăvălindu se pe spate, ori 
îngenuchind și căzând înainte ca o scăpătare 
a unei lumini. Grozave lucruri, dar adevărate! 

Spre locul cela aveam să ne ducem noi. Mulţi 
Sor duce; dar câţi sor întoarce? De sus bură o ploaie, când nu- 
mai că sună goarna să eşim la front: venea d-nu Maior Nicolae 
Gr. loan cu d-nu căpitan Nastase. Straşnic om eră d-nu maior 
și parcă nici n'ar fi fost de când lumea..... Şi acum mi se pare 
că-l văd: nalt, mustăcios, cu doi ochi ca două mărgele vii şi 
bun oştean, dar rău groază de om, şi cum ajunse ne treci 
“odată în revizie: 

— Gata sunteți? 

— Da, să trăiţi, d-le maior, strigară ofiţerii. 

D-nu maior se uită la ceasornic, se uitară şi artileriştii şi în- 
«cepură focul, dar nici Turcii nu s'au lăsat mai pe jos. Doamne! 
parcă-şi răvărsă D-zeu mânia. Reduta Tureilor păreă un balaur 
năpraznic a cărei limbi de foc se încolăceau, ca nişte şerpi, se 
dungeau până la noi în nişte calepe de nouri albi, iar când se 

spărgeà, țişneà din el numai săgeți de foc, cu bucăți de schijă: 
şi alice : iar pământul de sgomot se cutremură parcă l-ar fi săl- 
tat cinevă. 

De multe ori ghiulelele noastre cu ale lor se întâlneau pe drum: 
şi atunci par'că se aprindeă cerul şi se prăbuşeau în bucăţi de 
foc, cu un sgomot de credeai că sau risipit porţile cerului. 

Deodată focul încetă, norii de fum se mai risipiră, dar totuş: 
rămase o ceaţă groasă deasupra Plevnei. 

D-nu căpitan Nastase strigă : 

— Drepţi! 

Ofițerii aliniară soldaţii, făcând semi cu sabia dela companie- 
la companie şi aşteptarăm. 


Ochii tuturor sticleau ca nişte lumini oarbe de grije şi neli- 
nişte, şi un glas nu se auzeâ. 


—  „Băeţi, ne zise comandantul nostru cu glas răguşii şi după 
puţină gândire, gândiţi că dincolo peste Dunăre, e ţărâna pă- 
rintească şi moşia strămoşască, şi că dacă păgânii or năvăl! îm 
ea, nići copiii, voştri, nici nevestele n'or mai fi, și tocmai rostut 
nostru aicea, e ca să împiedecăm pe aceşti capeâni de a năvăli 
acolo. Gândiţi că dacă voi veţi luă Plevna, ţara vă va răsplăti în 
deajuns, şi veţi căpătă recunoştinţa ei. De aceea să luptăm cu 
vitejie, şi să smulgem steagul roşu, de colo de unde fâlfâe, care 
steag e udat cu sângele a milioane de fiinţe omeneşti, robite 
până azi. Să nu vă uitaţi, să daţi cât se poate de inimos ŞE 
cât se poate de fără greş, că păgânul mare milă“. 

Şi ne mai aminti cum bajibuzucii, la două atacuri date cu 
două săptămâni înainte, nau cruțat nici răniții şi cum Turcib 
în ziua de Paşti, au intrat în bisericile bulgărești și au tăiat 
limbile la preoți. 


Tonul cu care vorbi ne înfierbântă şi ne făcu să ne gândim 
acasă la ai noştri şi la unii să li se umezească ochii. 


Dar steagul roşu fălfâiă pe Plevna, ca o ameninţare sânge- 
roasă, parcă ne vorbea, că da: de aceea e roşu, unde l-a scăl- 
dat în sângele atâtor îndrăsneţi cari s'au apropiat, să-l smulgă. 
de acolv, şi în loc să se trezească în rândurile noastre do- 

rul de isbândă, ne veni- dor de acasă, şi rămaserăm împietriți 
în bura de ploaie cu mâinile pe puşti, ca nişte stane de piatră 
şi ne uitarăm la ofiţeri, care şi ei păreau gânditori. 


— Bine, atunci, zise dnu Maior, mă duc numai eu cu căpi- 
tanul, şi se făcù galben la faţă, dar iar se înroş), ochii sticliră 
de mânie, ar fi vrut să spuie ceva rău. 

Dar nimica nu-i în stare a îmbărbătă pe omul mic decât cel 
mare, cel sus pus: primejduirea singură a vieţii lui, erà ruşinea 
vieţii noastre, și ne-am simţit la vorbele din urmă aşă de cobo- 
viti faţă de menirea noastră de ostaşi, că fără voie au strigat 
Și ofiţeri şi soldaţi, vesoli şi dornici de a dă ochi cu păgânul: 

— Toti, d-le maior, toţi! picior de om nu rămâne. 

Ho, ho! că doar n'am să iau lumea întreagă; puţini şi buni 

— Dar, făcură câţivă ofiteri, noi credeam să mai luăm şi alte 
ajutoare. 

D-lor Ofiţeri, să vă luaţi curaj mai mult și mai multe cartuşe. 

La care vorbe cei ce deschiseră gura, paliră rușinaţi. 


Si şi-a ales două compănii de băeţi buni; tot unul şi unui 
iuți la picior şi inimoși ca nişte dulăi, între care pe mine, pe 
vărâ-miu Ilie al Catrinei zis Ursu, şi pe un fin al tatei, Nicolae 
al Marandei din Grămăşeni. 

Apoi ne vorbi: 

— Băeţi, să aveţi încredere în voi şi în mine, că de vom luă 
reduta, numele vostru va fi scris şi pe pietrele care-ţi călcă. 

Apoi strigă să ne aducă rachiu şi veniră o mie şi mai bine 
do ciocane. 

Şi după ce se mai dădu odată alinierea, Maiorul ne mai trecu 
odată în revizie şi sfredelind rândurile cu ochii lui cei de tă- 
tar, strigă: 

-— Inaintee... Marş!. 

Nici un semnal cu goarna nu Sa dat, nimic. 

(Sfârşitul în No. viitor). 
Ion Dragoslav. 


Cărţi primite la redacție. 
No. 422 al «Bibliotecei pentru toţi» intitulat «PENTRU PÂINE. de 
Sienkieviez. 
Un volum de peste 150 pagini, 30 bani. 
De vânzare la mai toate librăriile din ţară. 
Catalogul complect al acestei Biblioteci a se cere la Librăria ALCALAY, 
Bucureşti. 

CUM S'A SERBAT SEMICENTENARUL UNIRII. 
în diferite oraşe din fară 


Turnu-Severin. 


In ziua de 23 Ianuarie au sosit acolo doi Români de peste 
munți: d. St. Petrovici şi d. V. Branişte. Au fost primiţi cu multă 
însuilețire. D. Branişte a ţinut seara o conferinţă în sala Apollo. 

Serbări în diferite sâli ale oraşului: Şcoala comercială în sala 
Apollo. Cea mai reuşită serbare, la Cercul militar: cuvântarea 
d-lui Horvat, directorul liceului, a d-lui Căpitan Brăescu ; co- 
ruri, recitări. Interesant de notat este că din cor au făcut parte 
şi soldaţi 


Târgu Jiului. 


Serbare şcolară la teatru: coruri şi recitări, conferinţa d-lui 
Sterescu, profesor. 


Craiova. 


In seara zilei de 23 Ianuarie societatea școlărească «Ion Ma- 
iorescu» a ținut şedinţă festivă: cântece, coruri, recitări, d. V. 
Mihăilescu, profesor, o cuvântare dëspre Cuza. 

In ziua de 24 Ianuarie dimineața Te-Deum la biserica Sf. Ilie. 
Defilarea trupelor în fața d-lui general Gigârtu. 

Seara serbare la Teatrul Naţional: coruri, recitări, o cuvân- 
tare a d-lui Virgil Broscărescu, ajutor de primar; o poemă dra- 
matică «Sentinela» de d. Anastase Georgescu; tablouri vii, dan- 
turi naționale. 

Serbări şcolare la toate școlile şi la toate regimentele. 


Drăgăşani. 
Dimineaţa: Te-Deum. Defilarea batalionului.—? p. m. la primă- 
rie, serbare şcolară: cuvântări ale d-lor Maior Papasoleseu, şi T 


Marinescu, institutor. 
Caracal. 


In ziua de 94 Ianuarie la Teatru: producţiuni şcolare (coruri, 
tablouri vii, poema dramatică «Sentinela») ; conferinţa d-lui Leon 
Grigorescu, profesor. 

Corabia. 

9 dimineaţa Te-Deum la Catedrală. Defilarea trupelor.—10';. ser- 
bări la şcolile primare.—?. p. m. serbare la batalionul de infan- 
terie.—Seara : Retragere cu torţe; bal. La şcoala No. 1cuvân- 
tarea d-lui Georgescu, institutor şi a d-lui Primar; piesă; re- 


citări. 
Sa 

CORPURILE LEGIUITOARE. 


SENATUL. — In zilele de 16 şi 17 Fevruarie s'au desvoltat două în- 
terpelări adresate d-lui Ministru de interne cu privire la neînțelegerile 
-dintre Direcţia generală a serviciului Sanitar şi între consiliul sanitar 
„superior alipit pe lângă acea direcţie: una a d-lui N. Xenopol, alta a 
d-lui Doctor Râmniceanu. D | Ministru de Interne Ion I. Brătianu dă ex- 
plicaţiunile necesare asupra acestor întâmplâruarătând câ vina este a 
membrilor consiliului. 

La 18 Fevruarie incepe discuţia proiectului de lege prezenial de d. 
Ministru de Instrucție, prin care se desființează militarizarea școalelor. 
-Cu ocazia desbaterii în Cameră a acestui proiect, am arâtat cari sunt 
ideile cuprinse într'însul. La Senat, după ce d. G. Const. Râmniceanu, 
raportor, dă citire raportului comitetului delegaților, vorbesc d-nii /. 
Grädişteanu şi C. C. Arion, foști miniştri. D-lor combat dispoziţia din 
proiect cu privire la normaliști, cari vor uveă să-și facă serviciul mili- 
tar în şcoala normală, nu în cazarmă, şi zic că acesta este un privile- 
giu. D-) Ministru Spiru Haret explică ideia d-sale. arătând că nu e vorba 

e un privilegiu pentru interesul personal al cuiva, ci de o ñevoie a 
statului: tinerii cari es din şcoala normală, fiind obligați a stà la ca- 
zarm, nu pot intrà de odată în exercițiu! funcţiunii lor şi în vreme 
-de doi ani suferă școala rurală unde şi-au ales ei loc 

Se votează luarea în consideraţie a proiectului și se începe discuţia 
pe articole, care continuă şi în şedinţa următoare. 

Punându-se la vot proiectul în total, se admite cu 42 de bile albe, 
fiind contra 21. 

Se votează apoi cu 39 bile albe contra 4 negre proiectul prin care 
comuna Panciu este autorizată a face un împrumut de 60000 lei pentru 
construcția unei cazărmi. 

In ședințele dela 20 şi 21 Fevruarie se votează recunoașteri şi indigi- 
nate şi se lucrează în secţiuni. 


„ CAMERA. — Camera a fost ocupată toată săptămâna trecută cu dis- 
-cuţia proiectului de lege pentru reorganizarea judecătorească. In zilele 
de 16 şi 17 Fevrnarie se urmează încâ cu discuţia generală. 

D. Al. Marghiloman vorbeşte despre chestia inamovibilităţii şi despre 
chestia recrutării personalului judecătorese cum şi despre instituirea 
judecătorului unic la tribunale. Apoi ia cuvântul d-l Toma Stelian, mi- 
nistrul Justiţiei. D-sa analizează rând pe rând toate criticile aduse pro- 
iectului. In privinţa judecătorului unic, d-sa arată că în legile noastre 
sunt mai multe cazuri în cari se fac asemenea judecăţi: judecătorul 
unic la tribunalele din Dobrogea, judecarea afacerilor de notariat, ju- 
decăţile dintre proprietari şi chiriaşi, secțiunea de vacanţă a tribunale. 
dor. In privinţa recrutării magistraţilor, concursul și stagiul sunt ga- 
ranţii pentru o bună alegere a personalului. Completarea acestor ga- 
vanţii o formează instituirea unui consiliu superior, care să se pronunţe 
la fiecare vacanţă şi să propună ministrului pe acei cari merită să fie în- 
naintaţi. Trecând la chestiunea inamovibilităţii, d-sa arată că proectul a 
întins acest principiu asupra tuturor magistraţilor, dar a luat şi mă- 
suri ca să nu se întâmple abateri și abuzuri şi a instituit un consiliu 
de disciplină şi inspectori judecătoreşti şi citează cum sunt organizate 
lucrurile acestea în alte ţări, unde se găsesc dispoziţii ca şi acele pro- 
puse acum. 

După discursul ministrului, se pune la vot luarea în consideraţie a 
proiectului şi se admite cu 75 de voturi, fiind contra 6. 

Se începe apoi discuţia pe articole, care urmează în şedinţele dela 18, 
749, 20 şi 21 Fevruarie. 


ALBINA 597 


Moartea Principesei Maria Tereza. 


La 17 Fevruarie a încetat din viaţă A. S. Regală Maria Te- 
reza de Hohenzollern-Sigmaringen, soţia Principeiui Wilhelm 
fratele A. S. Regale Principelui moștenitor al României. 

Detuneta principesă eră născută principesa Bourbon de Sici- 
lia, la anul 1867, se căsătorise în 1889 şi lasă în urmă-i o fată 
și 2 băeţi. 

Inmormântarea se va face la Sigmaringen, la care va fi de față 
și A. S. R. Principele Ferdinand. 

Curtea noastră regală a luat doliu pe timp de 6 săptămâni. 

Suveranul Bulgariei în Bucureşti. 

Joi 19 Fevruarie a sosit în Bucureşti Suveranul Bulgariei, ve— 
nind din Petersburg. 

Suveranul Bulgariei a fost primit la gară de către M. S. Re. 
gele, de miniştri şi funcționarii superiori; a fost găzduit în Pa- 
latul Regal; apoi a doua zi a plecat la Giurgiu cu un tren spe- 
cial, şi de acolo a trecut cu sania pe ghiaţă la Rusciuc. 


Boala Prințesei Cuza. 
Principesa Elena Cuza este greu bolnavă. D. Theodor 


Rosetti, fratele fostei Doamne a României, s'a dus lângă 
patul bolnavei. 


Comitet pentru ridicarea unei statue lui C. Negri. 
In amiiteatrul liceului din Galaţi s'a ţinut o întrunire şi s'a 
format un comitet, ca să strângă funduri pentru ridicarea unei 
statue lui Const. Negri, marele Român din vremea Unirei. 


Congresul farmuacistilor. 


S'a ţinut în Capitală în zilele de 16 17 şi 18 Fevruarie un con- 
gres ai farmaciștilor, spre a arătă dorinţele lor în privinţa pro- 
ectului de lege sanitară. 

La deschiderea congresului s'a trimis o telegramă de devota- 
ment M. Sale Regelui. 

După discuţiile urmate în cursul şedintelor din aceste 3 zile, 
S'a decis ca comitetul congresuiui să prezinte guvernului un me- 
moriu, arătând dorinţele congresului. 


Alte congrese. 

Au mai fost în Bucureşti zilele acestea alte două congrese: al 
«Cântăreţilor bisericeşti», cari au cerut să li se aducă oarecari 
îmbunătăţiri în starea lor materială și morală şi au făcut un 
memoriu pe care l-au înaintat d-lui ministru de instrucţiune şi 
culte ; altul al «Podgorenilor», cari-au discutat proectul de lege 
privitor la impunerea cu taxe mai mari a viiior de pe șesuri şi 


au votat o moţiune, aprobând acest proect de lege. 


mundaţiile din tară. 

Cu topirea zăpezilor, zilele trecute s'au pornit în multe părţi 
ale ţării revăvsări de ape. Astfel, în apropiere de Călăraşi s'au 
inundat câtevă case într'un sat, în oraşul Zimnicea, în Craiova, 
în Giurgiu şi in câtevă sate din judeţul Vlașca. Asemenea ştiri 
vin și din Bârlad, din orăşelul Slobozia şi de aiurea. Dar nică- 
iri nu este lucrul așă de grav ca în Iaşi. Revărsarea Bahluiului 
a acoperit strade şi șosele din jurul oraşului, apa a năvălit in. 


f- 

case și a trebuit să se ia mijloace grabnice de scăpare. Primă- 
ria a construit în grabă mai multe plute pe cari le-a pus la dis- 
poziţia regimentelor de soldaţi trimese ca să ajute pe oameni. 
Se zice că câtevă sute de case din mahalalele apropiate de Ba- 
hluiu sunt sub apă. 

De asemenea în judeţ, multe. şosele sunt acoperite de apă. 


Căderea d-lui G. Pop de Băseşti la alegerea de deputați. 


La Oraviţa (Banat) a fost o luptă pentru alegerea unui depu- 
tat în locul decedatului Coriolan Brediceenun. Românii au susţi- 
nut pe G. Pop de Băseşti. Din pricina apăsării şi împotrivirii 
stăpânirii ungurești, acesta a căzut. A isbutit dr. losif Siegescu, 
candidatul unguresc. 

Deputaţii români au trimis împăratului-rege două depeşi la 
Viena, prin care au protestat contra ingerinţelor autorităţilor. 


Predarea D-rului Lascu autorităţilor ungare. 


D-rul D. A. Lascu, luptător naţionalist de peste munti, care a petrecut 
câtva timp în România, sa predat autorităţilor ungurești la Predeal. El 
fusese condamnat la 6 luni de închisoare pentru turburare contra statului 
maghiar prin articole de ziare. 


Bande greceşti în Macedonia. 


O bandă grecească Sa ivit în comuna Vlaho-Clisura din Macedonia şi a 
încercat să ucidă pe un biet efor român. Si în alte comune s'au arâtat 
bande greceşti, cari,aţâțate de preoţii greci, se impotrivesc mişcării naţio- 
nale a Aromânilor. 


Conflictul dintre Serbia şi Austria. 


Sunt contrazicătoare ştirile ce ne vin despre conflictul dintre Serbia şi 
Austria. Aci ni se spune că Serbia ar fi renunţat la pretenţia de a i se dà 
o bucată de pământ din Bosnia si Herţegovina; aci ni se spune că ea îşi 
mentine toate cererile. Ba, unele telegrame spun că s'ar fi produs şi ciocniri 
între trupele sârbeşti și austriace dela graniţă. Lucru sigur e că situaţia 
e încă turbure şi diplomaţii au mult de lucru. 


ata 0 eoliana A TA 
SPEA IFORMATIUNI so Sas 
X e INFORBLAȚIUN E 


aici aa PRE IT ZII e Deir PE AN + 


— D. George Corbescu, doctor în drept, a fost numit prefect a! jud. Fălciu 
în locul d-lui doctor Lupu, demisionat. 


oiii 
— D. maior V. Urdăreanu, din bat. de vânători, a fost numit inspector 
militar al scoalelor, în locul d-lui maior Kirițescu, transferat la reg. 14 Roman, 


AP 


— Ministerul de interne fiind informat că pe alocurea,în județe, se vå- 
nează încă cerbi, căprioare şi capre negre, a adresat o circulară prefectu- 
rilor de județe prin care le atrage atenţia că acest vânat este cu totul oprit 
dela 1 Fevruarie. 

Ministerul recomandă prefecturilor totdeodată ca să ia măsuui ca orga- 
nele administrative şi polițienești să fie cât se poate de vigilante spre a 
a se împiedică acest fel de braconaj şi să trimită înaintea judecății pe 
contravenienți. 


„Nu lăsă treaba de azi pe mâine“ 


6 oa 

Marioara eră o fetiță drăguță, învaţă binișor, 
aveă notă bună şi la conduită; dar aveă un cusur: 
obişnuiă să nu facă lucrurile la vremea lor ṣi amână 
totdeauna, socotind că le va face mai târziu și mai 
bine. De geaba îi spuneă mamă-sa: «Nu lăsă treaba 
de azi pe mâine!..» căci mai nici odată nu ascultă. 

Intr'o zi, mama ei bagă de seamă că isa rupt 
buzunarul rochiei şi-i spuse: «la acul şi-l coase.» 
Fetiţa însă, după obiceiul ei, răspunse că va face 
mai târziu. Erà într'o Sâmbătă. lată însă că tocmai 
în ziua aceea, când se întoarse dela şcoală, găsi 
acasă pe bunică-sa, o bătrână foarte respectabilă, 
care-i vizită din când în când şi pe care Marioara 
o iubeă foarte mult, fie că-i eră dragă, fie pentru că 
«bunicuţa. nu venià nici odată cu mâna goală. Vă 
închipuiţi că Marioara a sărit numai decât şi a 
luat-o de gât. Buna bătrână a mângâiat-o şi a să- 
rutat-o ca de obiceiu şi când să plece, i-a spus: 

De astă dată nu ţi-am cumpărat nimic... 

Fața Marioarei începea să se întristeze... 

— Dar, urmă bunica, fiindcă am auzit că a venit 
unul cu cinematograful, am să-ți dau un franc ca 
să te duci şi tu să vezi. 

Eră un lucru neaşteptat. Bucuria Marioarei eră 
de nedescris. In adevăr, de câtevă zile nu se vorbiă 
în orăşelul lor de cât de «cinematograf» şi toată 
lumea alergă ca la o petrecere rară. 

A doua zi, de dimineaţă, Marioara se duse lao 
bună prietenă, o colegă de școală mai săracă, şi o 
invită să meargă cu ea la cinematograi. 

— Am un frane. Mi l-a dat bunicuţa. Ca să-ţi 
fac şi ţie plăcere, vom merge împreună la locuri 
de 50 de bani în loc să merg eu singură la un loc 
de 1 franc. 

Cum vedeţi, Marioara aveă inimă foarte bună. 
Porniră deci amândouă la teatrul oraşului, unde 
eră instalat cinematograful. 


Erà îmbulzeală mare, dar încet încet îşi făcură 
şi ele loc printre oameni și când ajunseră în faţa 
cassei, Marioara puse mâna în buzunar să ia fran- 
cul, dar nu dete de cât peste găurica despre care 
îi vorbise mamă- sa, iar francul.... nicăeri! 


Vă închipuiţi necazul Marioarei. Plângând, își 
aduse aminte îndată de spusa mamei sale şi istorisi 
lucrul şi prietenei ei. In timpul acesta, lumea se 
înbulzeă, fetiţele fură nevoite să plece de lângă 
cassă şi şedeau triste într'un colţişor. Atunci intră 
și Doamna Rusescu, institutoarea lor. 

— Dar ce este? Ce s'a întâmplat? 

Marioara povesti plângând cum a pierdut fran- 
cul, din pricină că nu şi-a cusut buzunarul. 

Doamna Institţutoare le dete atuna banii nece- 
sari ca să cumpere bilete şi le zise cu blândeţe: 

— Vedeţi, asta să vă serve ca învăţătură! 

Ele mulţumiră cum știură mai frumos și apoi 
într'o fugă se repeziră, luară biletele şi intrară la 
cinematograf. 

Au văzut atunci multe lucruri frumoase şi inte- 


vesante, au văzut şi lucruri hazlii şi s'au întors 
foarte mulţumite acasă. 


Marioara povesti mamei sale întâmplarea și fă- 
gădui că de acum înainte nu va mai lăsă lucrul 
“de azi pe mâine. 


Şi s'a ţinut de cuvânt. 
Moşul <făfos. 

„STEHUA“ 


Societatea «Steaua» are de scop e. luocră pentru 
intinderea învăţăturii în popor, prin tipărirea şi 
răspândirea de scrieri și publicaţii morale, pa- 
triotice şi de folos practice, şi pentru împiedeca- 
rea, prin toate mijloacele legiuite, a răspândirii 
de scrieri şi publicaţii imorale, sau cu tendinţe 
contrarii statului şi ideii naţionale române. 

Cotizaţia este de cel puţin doi lei pe an, iar pentru învăţători, 

reoți rurali și săteni, de cel puţin uz leu pe an. Fie-care mem- 

ru este îndatorat ca, în cel d'întâiu an după primirea sa, să facă 
a se primi în Societate cel puţin alţi doi membri noi. i 

Cererile do înscriere, însoţite de cotizaţia pe un an, se pot a- 
dresă d-lui Spiru C. Haret, strada Verde, Bucureşti. 

Comitetul: Președinte, loan Kalinderu, Membru al Academiei Ro- 
mâne. — Vice-preşedinie, Sara Şominescn, mare proprietar, fost senator.— 
Administrator şi casier, Spiru C. Haret, Alinistru, profesor univer= 
sitar. — Secretar, Const. Banu, profesor secundar, fost inspector şco- 
iar. — Membrii: Petre Gârhaviceanu, Administrator al Casei Sf- 
Biserici Autocefale Ortodoze Române, profesor la Seminarul Centrat 
și director al Şe. Normale a Societății peniru învăţătura. poporului- 
român; |. Dimitrescu Procopie, senator, fost Primar al Capitalei; M. 
Vlădescu, fost Ministru, profesor universitar, Cristu S. Negoescu, /nst ad- 
ministrator al Casei Şcoalelor, profesor secundar; Pompiliu Eliade, pro. 
fesor universitar.— Cenzori. Const. Alimiânesteann, inginer de mine; Preotut 
scon07 Const. lonesca, profesor secundar: Const. Alexandrescu, institutor. 


MSembri însorini ei cotizațirni plătite (urmare). 


Anton F. Georgescu (Gherghița) 1 leu; Barbu Rabega (Gherghița) + 
leu ; Gr. Geamânu (Gherghița) 1 leu ; Ilie Constantinescu (Gherghița) + 
leu ; Alexandru Tudor (Gherghița) 1 leu; Eremia Oprea (Gherghița) 1: 
leu ; Stoian Panait (Gherghița) 1 leu ; Mihalache Dinu (Gherghița) 1 leu- 
Oclavian Dan (Gherghița) 2 lei; N. Stahie (Gherghița) 2 lei; Gh. Ior 
Qachescu (Gherghița) 2 lei; H. Gastingher (Gherghița) 2 lei; Marcu 
Stănescu (Gherghița) 1 leu ; Năstase Constantin (Gherghița) 2 lei; Ion 
Drăghici (Gherghița) 1 leu: Zamfir Vlad (Gherghita) 1 leu; Constantin 
Nicolae (Gherghița) 1 leu; B. C. Nicolae (Gherghița) 1 leu; Cosina D-tru 
(Gherghița) 1 leu; Ilarion Medrea (Gherghița) 1 leu; I. Georgescu (Gher- 
ghiţa) 1 leu; Vasile Niculescu (Giurgiu) 2 lei; St. Popescu (Giurgiu) > 
lei; P. S. Raiţescu (Preajba) 1 leu; Ioan N. Busuioc (Pietroşani) i leu; 
Romulus Bengescu (Pietrile) 1 leu ; Ioan Voinea (Merenii de Sus 1leu; 
loan P. Mănescu (Daia) 1 leu; B. Stănciulescu (Vânătorii-Mici 1 leu ; 
A. I. Bârlădeanu (Măgura) 1 len; D. Bădulescu (Ungureni) 1 leu; Ni- 
colae Rădulescu (Flămânda) 1 leu; Dumitru State (Flămânda) 1 leu: 
Gh. Bădoiu (Chiriacu) 1 leu; Pr. Dumitrescu Sachelarie (Crângurile) 1 
leu; Ioan I. Săndulescu (Pângăleşti) 1 leu ; Alex. Marinescu (Scurtu. 
Drăcești) 1 leu; Victoria N. Dumitrescu (Giurgiu) 2 lei; Florica H. Tä- 
năsescu (Giurgiu) 2 lei; Maria E. N. Stoenescu (Giurgiu) 2 lei; E. Bol- 
descu (Giurgiu) 2 lei; C. Spăneşteanu (Bulbucata) 1 leu; Dem. Mândri- 
cel (Mereni de Jos) 1 leu; A. Ciorănescu (Tângău) 1 leu; Dem. Mirescu 
(îebuna-Velea) 1 leu ; P. Marinescu (Mereni de Jos) 1 leu; I. Rădulescu 
(Frăsinet) 1 leu; I. Nicolescu (Scurtu) 1 leu ; I. Ionescu (Preajba) 1 leu 


Numărui membrilor înscrişi în cursul anului 1908 este de 2.575, iar 
veniturile societăţii, tot în acest timp, sunt de 13.375 lei. 


(Va urma în numărul viitor). 


